**I n d o k o l á s**

**Szombathely Megyei Jogú Város Közgyűlésének az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelete módosításához**

Az egészségügyi alapellátásról szóló 2015. évi CXXIII. törvény 6. § (1) bekezdése alapján a települési önkormányzat képviselő-testülete rendeletben megállapítja és kialakítja az egészségügyi alapellátások körzeteit.

Szombathely Megyei Jogú Város Közgyűlésének az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelete1. mellékletének módosítása a Szombathely, Középhegyi út 1. szám törlése miatt szükséges. Az új utcák besorolása érinti az 1, 2, 3, és 5. mellékletet. Az 5, 6, és 8. számú mellékletének módosítása a Boldog Brenner János Általános Iskola és Gimnázium névváltozása miatt szükséges. Az 5. mellékletben a védőnői körzetek száma kiegészül két új körzettel. A 8. mellékletben a Perintparti Szó-Fogadó Szombathelyi Waldorf Óvoda, Általános Iskola és Alapfokú Művészeti Intézet áttétele szükséges a 4. számú körzetből az 1. számú körzetbe, tekintettel a gyermeklétszám kiegyenlítésére. Valamint a 3. számú körzetből törölni kell a Bartók Béla Zeneiskola – Alapfokú Művészeti Iskolát, mivel tanulói rendelkeznek általános iskolai vagy középiskolai tanulói jogviszonnyal, így a szükséges iskola-fogorvosi ellátás biztosított számukra.

**2. §**

A Rendelet hatályba lépését tartalmazza.